CELEX: 32021D0463
Language: hu
Date: 2021-03-09 00:00:00
Title: A Tanács (EU) 2021/463 határozata (2021. március 9.) az Európai Unió nevében az áruk TIR-igazolvánnyal történő nemzetközi fuvarozásáról szóló vámegyezmény Intéző Bizottságában az egyezmény módosításai tekintetében képviselendő álláspontról

2021.3.18.   
               
               
                  HU
               
               
                  Az Európai Unió Hivatalos Lapja
               
               
                  L 95/1
               
            
         A TANÁCS (EU) 2021/463 HATÁROZATA
         (2021. március 9.)
         az Európai Unió nevében az áruk TIR-igazolvánnyal történő nemzetközi fuvarozásáról szóló vámegyezmény Intéző Bizottságában az egyezmény módosításai tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az áruk TIR-igazolvánnyal történő nemzetközi fuvarozásáról szóló 1975. november 14-i vámegyezményt (a továbbiakban: a TIR-egyezmény) az Európai Gazdasági Közösség nevében a 2112/78/EGK tanácsi rendelettel (1) hagyták jóvá, és az egyezmény a Közösség tekintetében 1983. június 20-án lépett hatályba.
                  
               
                     (2)
                  
                  
                     A TIR-egyezmény konszolidált változatát a 2009/477/EK tanácsi határozat (2) mellékleteként közzétették. Az említett határozat úgy rendelkezik, hogy a TIR-egyezmény jövőbeli módosításait – hatálybalépésük napját megjelölve – a Bizottságnak az Európai Unió Hivatalos Lapjában közzé kell tennie.
                  
               
                     (3)
                  
                  
                     A TIR-egyezmény értelmében a TIR-egyezménnyel létrehozott Intéző Bizottság (a továbbiakban: az Intéző Bizottság) a jelenlévő és szavazó tagjainak kétharmados többségével módosításokat fogadhat el a TIR-egyezményre és annak mellékleteire vonatkozóan.
                  
               
                     (4)
                  
                  
                     Az Intéző Bizottságnak a 2021. február 9–12-i 74. ülésén vagy egy későbbi ülésén el kell fogadnia a TIR-egyezmény mellékleteinek több módosítását.
                  
               
                     (5)
                  
                  
                     A TIR-egyezmény 18. cikkének korábban elfogadott azon módosításának figyelembevétele érdekében, amely növelte azon vámhivatalok számát, amelyeket valamely TIR-művelet érinthet, módosítani szükséges a TIR-egyezmény 1. mellékletét, és naprakésszé kell tenni a TIR-igazolvány mintapéldányának 1. és 2. változatát.
                  
               
                     (6)
                  
                  
                     Helyénvaló meghatározni az Unió nevében az Intéző Bizottságban a TIR-egyezmény módosításai tekintetében képviselendő álláspontot, mivel ezen módosítások kötelező érvényűek lesznek az Unióra nézve.
                  
               
                     (7)
                  
                  
                     Az Unió nevében az Intéző Bizottságban képviselendő álláspontnak ezért az e határozathoz mellékelt módosítástervezeteken kell alapulnia.
                  
               ELFOGADTA EZT A HATÁROZATOT:
         
            1. cikk
            Az Unió nevében az áruk TIR-igazolvánnyal történő nemzetközi fuvarozásáról szóló vámegyezménnyel létrehozott Intéző Bizottságban annak 2021. február 9–12-i, 74. ülésén vagy egy későbbi ülésén képviselendő álláspont az e határozathoz csatolt módosítástervezeteken alapul.
            A módosítástervezetek kisebb technikai változtatásairól az Uniónak az Intéző Bizottságban részt vevő képviselői a Tanács további határozata nélkül is megállapodhatnak.
         
         
            2. cikk
            Az 1. cikkben említett álláspontot a Bizottság képviseli. A tagállamok képviselik az Unió álláspontját – az Unió érdekében együttesen eljárva –, amikor hivatalos szavazásra kerül sor az Intéző Bizottságban.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. március 9-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács 2112/78/EGK rendelete (1978. július 25.) az áruk TIR-igazolvánnyal történő nemzetközi fuvarozására vonatkozó, Genfben, 1975. november 14-én aláírt vámegyezmény (TIR-egyezmény) megkötéséről (HL L 252., 1978.9.14., 1. o.).
         
            (2)  A Tanács 2009/477/EK határozata (2009. május 28.) az áruk TIR-igazolvánnyal történő nemzetközi fuvarozására vonatkozó, 1975. november 14-én kelt vámegyezménynek (TIR-egyezmény) az ezen időpontot követő módosítások szerint egységes szerkezetbe foglalt változata közzétételéről (HL L 165., 2009.6.26., 1. o.).
      
      
         
            MELLÉKLET
            
               1. melléklet, 1. VÁLTOZAT, a borítólap 2. oldala: A TIR-igazolvány mintapéldánya, a „Règles relatives à l’utilisation du carnet TIR” (A TIR-igazolvány használatára vonatkozó szabályok) 5. pontja
            
            
               A quatre helyébe a huit lép
            
            
               1. melléklet, 1. VÁLTOZAT, a borítólap 3. oldala: A TIR-igazolvány mintapéldányának 1. változata, a „Rules regarding the use of the TIR Carnet” (A TIR-igazolvány használatára vonatkozó szabályok) 5. pontja
            
            
               A four helyébe az eight lép
            
            
               1. melléklet, 1. VÁLTOZAT, a TIR-igazolvány mintapéldányának 5. oldala (fehér), 1. betétlap:
            
            
               A meglévő 1. betétlap (Voucher No. 1) helyébe a lábjegyzetben megjelölt dokumentum lép (1)
            
            
               1. melléklet, 1. VÁLTOZAT, a TIR-igazolvány mintapéldánya 1. változatának 6. oldala (zöld), 2. betétlap:
            
            
               A meglévő 2. betétlap (Voucher No. 2) helyébe a lábjegyzetben megjelölt dokumentum lép (2)
            
            
               1. melléklet, 2. VÁLTOZAT, a borítólap 2. oldala: A TIR-igazolvány mintapéldánya, a „Règles relatives à l’utilisation du carnet TIR” (A TIR-igazolvány használatára vonatkozó szabályok) 5. pontja
            
            
               A quatre helyébe a huit lép
            
            
               1. melléklet, 2. VÁLTOZAT, a borítólap 3. oldala: A TIR-igazolvány mintapéldányának 1. változata, a „Rules regarding the use of the TIR Carnet” (A TIR-igazolvány használatára vonatkozó szabályok) 5. pontja
            
            
               A four helyébe az eight lép
            
            
               1. melléklet, 2. VÁLTOZAT, a TIR-igazolvány mintapéldányának 12. oldala (fehér), 1. betétlap:
            
            
               A meglévő 1. betétlap (Voucher No. 1) helyébe a lábjegyzetben megjelölt dokumentum lép (3)
            
            
               1. melléklet, 2. VÁLTOZAT, a TIR-igazolvány mintapéldányának 13. oldala (zöld), 2. betétlap:
            
            
               A meglévő 2. betétlap (Voucher No. 2) helyébe a lábjegyzetben megjelölt dokumentum lép (4)
            
            
               
            
               
            
               
            
               
            
               (1)  Lásd e dokumentum 2. oldalát.
            
               (2)  Lásd e dokumentum 3. oldalát.
            
               (3)  Lásd e dokumentum 4. oldalát.
            
               (4)  Lásd e dokumentum 5. oldalát.